Το **Φίλαθλο Σωματείο Αρίων Πτολεμαΐδας** είναι ελληνικό αθλητικό σωματείο που δραστηριοποιείται στην πόλη της Πτολεμαΐδας, στο Νομό Κοζάνης, όπου και βρίσκεται η έδρα του, το Δ.Α.Κ. Πτολεμαΐδας. Επίσημο έτος ίδρυσής του είναι το 1981 και αγωνίζεται με χρώματα το μπλε και το κίτρινο. Ο σύλλογος διατηρεί τμήματα καλαθοσφαίρισης, πετοσφαίρισης, χειροσφαίρισης και στίβου.

Τμήμα καλαθοσφαίρισης ανδρών
----------------------------

### Ιστορική αναδρομή

Το ανδρικό τμήμα καλαθοσφαίρισης του Αρίωνα Πτολεμαΐδας κατά την περίοδο 1997-98 κατέκτησε το Πρωτάθλημα Ανδρών της Ε.ΚΑ.Σ.ΔΥ.Μ. με αποτέλεσμα να ανέλθει στην Γ' Εθνική Κατηγορία Ανδρών. Διαγωνίστηκε σε αυτήν για δύο χρόνια, μέχρι και την περίοδο 1999-2000, οπότε και υποβιβάστηκε στο τοπικό του πρωτάθλημα.

Κατά την αγωνιστική περίοδο 2009-10 η ομάδα συμμετείχε στο Πρωτάθλημα της Β' Κατηγορίας Ανδρών της Ε.ΚΑ.Σ.ΔΥ.Μ. καταλαμβάνοντας την 3η θέση. Την επόμενη χρονιά, 2010-11, ολοκλήρωσε τις αγωνιστικές της υποχρεώσεις στην 5η θέση της κατάταξης. Η παραμονή στη Β' Κατηγορία έλαβε τέλος την περίοδο 2011-12 οπότε και, κατακτώντας την κορυφή του βαθμολογικού πίνακα με μόλις μία ήττα, ο σύλλογος ανήλθε στην Α' Κατηγορία της Ένωσης. Την αγωνιστική περίοδο, 2012-13, ο Φ.Σ. Αρίων Πτολεμαΐδας λαμβάνει μέρος στο Πρωτάθλημα της Α' Κατηγορίας Ανδρών της Ε.ΚΑ.Σ.ΔΥ.Μ.

Έδρα του συλλόγου είναι το Δ.Α.Κ. Πτολεμαΐδος. Πρόεδρος είναι ο Αναστάσιος Πέτκος.

### Αγωνιστική περίοδος 2013

Από το 2013 και μετά, έχουμε τη συγχώνευση-συνεργασία των ομάδων Φ.Σ. ΑΡΙΩΝ και Α.Π.Σ. "ΠΤΟΛΕΜΑΙΔΑ".

Η ανακοίνωση της κοινής διοίκησης:

¨"Με γνώμονα το καλό του αθλήματος, την καλύτερη οργάνωση σε όλα τα επίπεδα, τόσο αγωνιστικά όσο και διοικητικά, οι υπεύθυνοι του ανδρικού τμήματος μπάσκετ του Αρίωνα (με τη σύμφωνη γνώμη του προέδρου και του κεντρικού Δ.Σ. του Φ.Σ. ΑΡΙΩΝ) και οι υπεύθυνοι του Α.Π.Σ. "ΠΤΟΛΕΜΑΙΔΑ" αποφάσισαν από κοινού τη συγχώνευση-συνεργασία των δύο συλλόγων που θα συνεχίζουν να υπάρχουν υπό κοινή διοίκηση."

Η νέα ομάδα λέγεται  Α.Π.Σ. ΑΡΙΩΝ-ΠΤΟΛΕΜΑΙΔΑ και συνεχίζει ενωμένη να συμμετέχει στο πρωτάθλημα ανδρών και σε όλα τα τμήματα υποδομής.

Τμήμα καλαθοσφαίρισης γυναικών
------------------------------

### Ιστορικό

Το γυναικείο τμήμα καλαθοσφαίρισης του Αρίωνα Πτολεμαΐδας κατέχει στην τροπαιοθήκη του τρία Πρωταθλήματα Ε.ΚΑ.Σ.ΔΥ.Μ. δύο από τα οποία κατέκτησε διαδοχικά τις περιόδους 1989-90 και 1990-91.

Το καλοκαίρι του 1996 το τμήμα συγχωνεύτηκε με τη γυναικεία ομάδα του Απόλλωνα Πτολεμαΐδας με τη νέα ομάδα να αγωνίζεται στην Α1 Εθνική Κατηγορία.

Κατά την αγωνιστική περίοδο 2008-09 ο Αρίων αναδείχτηκε για τρίτη φορά στην ιστορία της πρωταθλήτρια ομάδα Δυτικής Μακεδονίας, με αποτέλεσμα την άνοδό της στην Α2 Εθνική Κατηγορία μετά από σειρά αγώνων μπαράζ.

Κατά την αγωνιστική περίοδο, 2009-10, ο Αρίων Πτολεμαΐδας αγωνίστηκε στα πλαίσια του πρωταθλήματος του βορείου ομίλου της Α2 Εθνικής Κατηγορίας Γυναικών. Στην τελική βαθμολογική κατάταξη κατέλαβε την 5η θέση παραμένοντας χωρίς ιδιαίτερα προβλήματα στην κατηγορία και τη νέα χρονιά. Στα πλαίσια του θεσμού του Κυπέλλου Ελλάδος Γυναικών αποκλείστηκε στην Α' Φάση του θεσμού γνωρίζοντας την ήττα από τον Παναθλητικό Συκεών με σκορ 44-58.

Την επόμενη χρονιά 2010-11 ο Αρίωνας αγωνίστηκε και πάλι στα πλαίσια του πρωταθλήματος του βορείου ομίλου της Α2 Εθνικής. Εντούτοις, τον Ιανουάριο του 2011 με επίσημη ανακοίνωσή του γνωστοποίησε στην Ε.Ο.Κ. ότι αποσύρεται από την ενεργό δράση, με αποτέλεσμα οι υπόλοιποι αγώνες του να ματαιωθούν και να κατοχυρωθούν στους αντιπάλους του με σκορ 20-0. Σε ό,τι αφορά το Κύπελλο, αποκλείστηκε στην Α' Φάση του θεσμού γνωρίζοντας την ήττα από τους Τιτάνες Δράμας με σκορ 61-38.

Έχοντας επιστρέψει στο οικείο του τοπικό πρωτάθλημα, την περίοδο 2011-12, ο σύλλογος κατέλαβε τη 2η θέση της τελικής βαθμολογίας της Α' Κατηγορίας Γυναικών. Την επόμενη χρονιά, 2012-13, ολοκλήρωσε τις αγωνιστικές του υποχρεώσεις στην 4η θέση του βαθμολογικού πίνακα.

Τον Αύγουστο του 2013 ανακοινώθηκε η απορρόφηση του γυναικείου τμήματος του Αρίωνα από τον Απόλλωνα Πτολεμαΐδας και η από κοινού συμμετοχή τους στο Πρωτάθλημα της Ε.ΚΑ.Σ.ΔΥ.Μ. Η συγχώνευση θα ολοκληρωθεί τυπικά το 2014.

Τμήμα πετοσφαίρισης ανδρών
--------------------------

### Ιστορική αναδρομή

Το ανδρικό τμήμα πετοσφαίρισης του συλλόγου, σε τοπικό επίπεδο, έχει κατακτήσει δύο Πρωταθλήματα ως μέλος της παλαιάς Τοπικής Ένωσης Δυτικής Μακεδονίας, το 1986 και το 1989, καθώς και ένα της νυν Ένωσης Σωματείων Πετοσφαίρισης Μακεδονίας το 2010.

Ως αποτέλεσμα της τελευταίας αυτής επιτυχίας, ανήλθε στη Β' Εθνική Κατηγορία, όπου και αγωνίστηκε κατά την περίοδο 2010-11. Στην τελική βαθμολογική κατάταξη βρέθηκε στην 6η θέση σε σύνολο 8 ομάδων, παραμένοντας στην κατηγορία από την επόμενη χρονιά. Την επόμενη χρονιά, 2011-12, επανέλαβε την ίδια επίδοση.

Το εφηβικό τμήμα του συλλόγου διαθέτει στην τροπαιοθήκη του ένα Πρωτάθλημα Τοπικής Ένωσης Δυτικής Μακεδονίας, εκείνο του 1995.

### Αγωνιστική περίοδος 2012-13

Κατά την αγωνιστική περίοδο 2012-13, ο σύλλογος επρόκειτο να συμμετάσχει στο Περιφερειακό Πρωτάθλημα και συγκεκριμένα στον Όμιλο της Ένωσης Δυτικής Μακεδονίας (Ε.Σ.ΠΕ.Μ.) Ωστόσο, καθώς αποχώρησαν αρκετοί πετοσφαιριστές το τμήμα ανέστειλλε τη λειτουργία του.

Τμήμα πετοσφαίρισης γυναικών
----------------------------

### Ιστορική αναδρομή

Το γυναικείο τμήμα πετοσφαίρισης του συλλόγου, σε τοπικό επίπεδο, έχει κατακτήσει δύο Πρωταθλήματα ως μέλος της παλαιάς Τοπικής Ένωσης Δυτικής Μακεδονίας, το 1986 και το 1989.

Κατά την αγωνιστική περίοδο 2010-11 ο σύλλογος έλαβε μέρος στο πρωτάθλημα γυναικών του Β' Ομίλου της Ένωσης Σωματείων Πετοσφαίρισης Μακεδονίας. Στην τελική βαθμολογική κατάταξη βρέθηκε στην 5η θέση σε σύνολο 6 ομάδων. Την επόμενη χρονιά, 2011-12, η βελτίωση υπήρξε μεγάλη, με το σύλλογο να κατακτά το Πρωτάθλημα της περιόδου καθώς και την ανοδο στις εθνικές κατηγορίες.

Το τμήμα κορασίδων του συλλόγου διαθέτει στην τροπαιοθήκη του ένα Πρωτάθλημα Τοπικής Ένωσης Δυτικής Μακεδονίας, εκείνο του 1989.

### Αγωνιστική περίοδος 2012-13

Κατά την αγωνιστική περίοδο 2012-13, ο Φ.Σ. Αρίων Πτολεμαΐδας λαμβάνει μέρος στο Πρωτάθλημα της Α2 Εθνικής Κατηγορίας Γυναικών.

Έδρα του συλλόγου είναι το Δ.Α.Κ. Πτολεμαΐδος.

Τμήμα χειροσφαίρισης ανδρών
---------------------------

Έτος ίδρυσης του τμήματος είναι το 1981. Κατά την αγωνιστική περίοδο, 2009-10, η ανδρική ομάδα χειροσφαίρισης του Αρίωνα Πτολεμαΐδας συμμετείχε στο Πρωτάθλημα της Β' Εθνικής Κατηγορίας και συγκεκριμένα σε εκείνο του 2ου Ομίλου. Στην τελική βαθμολογική κατάταξη κατέλαβε την 1η θέση κερδίζοντας την άνοδό του στην Α2 Κατηγορία την επόμενη χρονιά.

Σήμα Αρίωνα
Κατά την αγωνιστική περίοδο 2010-11, ο Αρίων Πτολεμαΐδας λαμβάνει μέρος στο πρωτάθλημα της Α2 Εθνικής Κατηγορίας Ανδρών. Στα πλαίσια του θεσμού του Κυπέλλου αποκλείστηκε στη Φάση των 16 όταν γνώρισε την ήττα με 31 - 39 από τη Χ.Α.Ν.Θ.

Τμήμα χειροσφαίρισης γυναικών
-----------------------------

Κατά την αγωνιστική περίοδο 2008-09 η ομάδα των νεανίδων του συλλόγου κατέκτησε το χρυσό μετάλλιο στο πανελλαδικό πρωτάθλημα, επαναλαμβάνοντας ανάλογο επίτευγμα της ομάδας μίνι κοριτσιών ένα χρόνο πριν, κατά την περίοδο 2007-08.

Κατά την αγωνιστική περίοδο, 2009-10, η γυναικεία ομάδα χειροσφαίρισης του Αρίωνα Πτολεμαΐδας συμμετείχε στο Πρωτάθλημα της Α1 Εθνικής Κατηγορίας. Στην τελική βαθμολογική κατάταξη κατέλαβε την 4η θέση παραμένοντας στην κατηγορία την επόμενη χρονιά.

Κατά την αγωνιστική περίοδο 2010-11, ο Αρίων Πτολεμαΐδας λαμβάνει μέρος στο πρωτάθλημα της Α1 Εθνικής Κατηγορίας Γυναικών, καθώς και στο Κύπελλο Ελλάδος. Αγωνιστική περίοδος 2012-2013 Α2 Εθνική κατηγορία

Παραπομπές
----------

1. 1 2 3  «Ένωση Καλαθοσφαιρικών Σωματείων Δυτικής Μακεδονίας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
2. 1 2 3 4 5  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
3. ↑  «Ε.ΚΑ.Σ.ΔΥ.Μ. Β' Τοπικό Βαθμολογία» Αρχειοθετήθηκε 2010-06-08 στο Wayback Machine. άρθρο στον ιστότοπο Kozani.topikasport.gr, 28 Μαρτίου 2003.
4. ↑  «Βαθμολογίες Πρωταθλημάτων 2010-11» Αρχειοθετήθηκε 2013-04-03 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΔΥ.Μ.
5. 1 2  «Βαθμολογίες Πρωταθλημάτων 2011-12» Αρχειοθετήθηκε 2013-04-03 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΔΥ.Μ.
6. ↑  «Απόλλων Πτολεμαΐδας – 20 χρόνια προσφοράς στον αθλητισμό» Αρχειοθετήθηκε 2016-03-04 στο Wayback Machine. άρθρο στον ιστότοπο PrLogos.gr, 11 Αυγούστου 2009.
7. ↑  «Μπαράζ Ανόδου Α2 Βορρά: Ανέβηκαν τέσσερις, ελπίζει και η πέμπτη!», άρθρο στον ιστότοπο WePlayBall.gr, 23 Απριλίου 2009.
8. ↑  «Άντεξε τρία δεκάλεπτα ο Αρίων μπάσκετ γυναικών», άρθρο στον ιστότοπο Kozani.topikasport.gr, 11 Οκτωβρίου 2009.
9. ↑  «Αποχώρησε ο Αρίων Πτολεμαϊδας» Αρχειοθετήθηκε 2010-12-21 στο Wayback Machine. άρθρο στον ιστότοπο ThePlayer.gr, 7 Ιανουαρίου 2011.
10. ↑  «Αποχώρησε ο Αρίων Πτολεμαΐδας»[*νεκρός σύνδεσμος*], άρθρο στον ιστότοπο BasketNet.gr, 7 Ιανουαρίου 2011.
11. ↑  «Εκτός κυπέλλου Αρίων και Λασσάνης» Αρχειοθετήθηκε 2010-12-08 στο Wayback Machine. άρθρο στον ιστότοπο Kozani.topikasport.gr, 5 Οκτωβρίου 2010.
12. ↑  «Αποτελέσματα ΕΚΑΣΔΥΜ: Πρωταθλητής για πρώτη φορά στην ιστορία του ο Ηρακλής Κοζάνης!», άρθρο στον ιστότοπο WePlayBall.gr, 25 Μαΐου 2013.
13. ↑  «Ένωση δυνάμεων στην Πτολεμαΐδα με επιστροφή Κυρατζή!», άρθρο στον ιστότοπο WePlayBall.gr, 21 Αυγούστου 2013.
14. ↑  «Γυναικείο Μπάσκετ: Συνενώθηκαν Απόλλων και Αρίων!» Αρχειοθετήθηκε 2014-02-09 στο Wayback Machine. άρθρο στον ιστότοπο NeaPtolemaidas.gr, 14 Αυγούστου 2013.
15. ↑  Πρωταθλητές Ανδρών Ε.Σ.ΠΕ.Μ. Αρχειοθετήθηκε 2011-02-02 στο Wayback Machine. επίσημη ιστοσελίδα.
16. ↑  Απονομή Κυπέλλου Ανόδου Στη Β Εθνική Στον Αρίωνα Πτολεμαΐδας Στη Γιορτή του Βόλεϊ 2010 Αρχειοθετήθηκε 2010-07-01 στο Wayback Machine. άρθρο στον ιστότοπο TopikaSport.gr, 26 Ιουνίου 2010.
17. ↑  «Τελική Βαθμολογία 3ου Ομίλου Β' Εθνικής Κατηγορίας» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ε.Ο.ΠΕ.
18. ↑  «Τελική Βαθμολογία 3ου Ομίλου Β' Εθνικής Κατηγορίας» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ε.Ο.ΠΕ.
19. ↑  Πρωταθλητές Εφήβων Ε.Σ.ΠΕ.Μ. Αρχειοθετήθηκε 2011-02-02 στο Wayback Machine. επίσημη ιστοσελίδα.
20. ↑  «Αρίων Πτολεμαϊδας: Σταματούν οι Άνδρες!» Αρχειοθετήθηκε 2016-03-04 στο Wayback Machine. άρθρο στον ιστότοπο Volley24.gr, 14 Ιουλίου 2012.
21. 1 2  «Πρωταθλητές Γυναικών Ε.Σ.ΠΕ.Μ.» Αρχειοθετήθηκε 2011-02-02 στο Wayback Machine. πληροφορίες στην επίσημη ιστοσελίδα της Ένωσης.
22. 1 2  «Βαθμολογία Γυναικών Ε.Σ.ΠΕ.Μ. 2010-11» Αρχειοθετήθηκε 2011-02-02 στο Wayback Machine. πληροφορίες στην επίσημη ιστοσελίδα της Ένωσης.
23. ↑  «Πρωταθλητές Κορασίδων Ε.Σ.ΠΕ.Μ.» Αρχειοθετήθηκε 2011-02-02 στο Wayback Machine. πληροφορίες στην επίσημη ιστοσελίδα της Ένωσης.
24. 1 2 3 4 5  «Ελληνική Ομοσπονδία Χειροσφαίρισης», επίσημος ιστότοπος της Ελληνικής Ομοσπονδίας Χειροσφαίρισης.
25. ↑  «Πρωταθλητές Ελλάδας». *Επίσημος Ιστότοπος Ελληνικής Ομοσπονδίας Χειροσφαίρισης*. Αρχειοθετήθηκε από το πρωτότυπο στις 7 Φεβρουαρίου 2012. Ανακτήθηκε στις 6 Ιουλίου 2010.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Επίσημος ιστότοπος
* Φ.Σ. Αρίων Πτολεμαΐδας, επίσημο ιστολόγιο του τμήματος χειροσφαίρισης.
* Φωτογραφικό υλικό από την κατάκτηση του Πρωταθλήματος Χειροσφαίρισης Νεανίδων 2008-09